
URDHËR

Nr. 285, datë 31.5.2022

PëR NJË NDRYSHIM NË URDHRIN NR. 234, DATË 19.4.2019, “PËR MIRATIMIN E STRUKTURËS DHE TË ORGANIKËS SË ZYRAVE VENDORE TË ARSIMIT PARAUNIVERSITAR”, TË NDRYSHUAR 
Në mbështetje të nenit 102 të Kushtetutës së Republikës së Shqipërisë; të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar; dhe të pikës 7, të kreut II, të vendimit nr. 99, datë 27.2.2019, të Këshillit të Ministrave, “Për krijimin, mënyrën e organizimit e të funksionimit të Drejtorisë së Përgjithshme të Arsimit Parauniversitar”, 

URDHËROJ:

1. Në skemën nr. 4, të urdhrit nr. 234, datë 19.4.2019, të ministrit të Arsimit, Sportit dhe Rinisë, “Për miratimin e strukturës dhe të organikës së zyrave vendore të arsimit parauniversitar”, të ndryshuar, togfjalëshi “Ura Vajgurore” të zëvendësohet me fjalën “Dimal”.

2. Ngarkohet për zbatimin e këtij urdhri Sekretari i Përgjithshëm, Drejtoria e Përgjithshme Ekonomike dhe Shërbimeve Mbështetëse, Drejtoria e Përgjithshme e Arsimit Parauniversitar, Drejtoria Rajonale e Arsimit Parauniversitar Korçë dhe Zyra Vendore e Arsimit Parauniversitar Dimal.

Ky urdhër hyn në fuqi menjëherë dhe botohet në Fletoren Zyrtare.

